Pietro Carnesecchi

**Pietro Carnesecchi** (Firenze, 24 a viz Kerzu 1508 - Roma, 1añ a viz Here 1567) a oa ul lenneg italian eus Firenze, a voe kondaonet d'ar marv gant an Iliz katolik, dibennet ha devet.

## Buhez
Ganet e oa e Firenze, mab da Andrea di Paolo di Simone Carnesecchi, ur marc'hadour pinvidik, ha da Ginevra Tani. E darempred e oa e dad gant an tiegezh Medici, gant Giulio di Giuliano de' Medici dreist-holl, an hini a voe pab dindan an anv Klemañs VII, ma teuas da gaout kargoù uhel e lez ar pab .
Un eontr kardinal en doa ivez e Roma, anvet Bernardo Dovizi.
Un den galloudek e oa hogen pep galloud a gollas gant marv ar pab Klemañs VII.

Pell amzer a dremenas e Bro-C'hall gant Caterina de' Medici hag e Venezia, ha dalc'hmat e roas skoazell d'an disivouderien.

Pa voe anvet Pius V da bab e 1565 ec'h adkrogas Ofis santel Spagn gant he labour heskinañ krisoc'h evit biskoazh.
Carnesecchi a oa e Venezia pa glevas ar c'heloù, ha mont kuit a reas neuze da Firenze ma soñje dezhañ e vije e surentez. Trubardet e voe gant an dug Cosimo Iañ  de' Medici, a glaske bezañ war baperoù ar pab.
Adalek Gouhere 1566 e chomas bloaz er vac'h.

D'an 21 a viz Gwengolo 1567 e voe kondaonet d'ar marv, gant c'hwezek den arall. En aner e teuas kannaded eus Firenze da zaoulinañ dirak ar pab da c'houlenn kaout truez outañ. D'ar 1añ a viz Here e voe dibennet dirak ar bobl ha devet e gorf.

* Setu amañ ar skrid troet en italianeg gant Oddone Ortolani, *Pietro Carnesecchi*.




Daou vloaz goude e voe roet da Gosimo I gopr e drubarderezh gant an titl a zug-meur hag ur Vuilh digant ar pab a zisklêrie penaos, dre e oberoù, e vertuz, e furnezh, e oa chomet Toskana frankoc'h eget an holl vroioù a vosenn an disivoud. 

Pietro Carnesecchi a vez enoret evel merzher gant ar Vetodourien, d'an 2 a viz Here.

## Levrlennadur
*  Agostini Antonio *Pietro Carnesecchi ed il movimento Valdesiano* Firenze 1899
*  Ortolani Oddone *Pietro Carnesecchi il dramma di un alto prelato vaticano nell'epoca tormentata del concilio di Trento* Le Monnier
*  Bertolotti A. *Martiri del libero pensiero e vittime della S. Inquisizione*
*  Bruni Leonardo *Cosimo I de' Medici e il processo d'eresia del Carnesecchi* Torino 1891
*  Cantu' Cesare *Gli eretici d'Italia Torino 1865-66*
*  Corazzini Napoleone *Di alcuni grandi italiani dimenticati e di Giordano Bruno* Firenze 1873
*  *Estratto del processo di Pietro Carnesecchi* a cura di Giacomo Manzoni in Miscellanea di storia italiana
*  Galatera di Genola, Carlo *Roma papale e i matiri del libero pensiero* Roma 1904
*  Lemmi Francesco *La riforma in Italia e i riformatori italiani all'estero nel secolo XVI* Milano 1939
*  Orano Domenico *Liberi pensatori bruciati in Roma dal XVI al XVII secolo* Roma 1904
*  Rastrelli Modesto *Fatti attinenti all'inquisizione e sua storia generale e particolare di Toscana* Firenze 1782.
*  Firpo Massimo *Marcato Dario I processi inquisitoriali di Pietro Carnesecchi* Collectanea archivi Vaticani Archivio segreto Vaticano 2000
*  Ruffet Louis, « *Pietro Carnesecchi : un martyr de la Réforme en Italie* », Lagarde, Toulouse, in-18, 1875.
*  Palandri Eletto : [''Les négociations politiques et religieuses entre la Toscane et la France à l'époque de Cosme 1<sup>er</sup> et de Catherine de Médicis (1544 – 1580), d'après les documents des archives de l'état à Florence et à Paris''](http://openlibrary.org/books/OL7008288M/Les_négociations_politiques_et_religieuses_entre_la_Toscane_et_la_France_à_l'époque_de_Cosme_Ier_et_de_Catherine_de_Médicis_(1544-1580)_d'après_les_documents_des_archives_de_l'état_à_Florence_et_à_Paris)
*  Witte Leopold : « *Pietro Carnesecchi, ein Bild aus der italienischen Martyrergeschiehte Halle* », 1883
*  Haase C. A : « *Prozess und Martyrthum Carnesecchi* »

## Pennadoù kar
* Lorenzo Carnesecchi
* Giulia Gonzaga
* Vittoria Colonna
* Caterina Cybo
* Giorgio Siculo
* Bernardino Ochino

## Liammoù diavaez
*  ''I Carnesecchi di Firenze''
*  Lignez Pietro Carnesecchi
## Notennoù